Le Mespris de la vie et consolation contre la mort/« Qu’est-ce que d’estre mort ? »
# Le Mespris de la vie et consolation contre la mort/« Qu’est-ce que d’estre mort ? »

### XLI.

Qu’est-ce que d’estre mort ? que n'estre plus au monde, Avant que naistre au monde, enduries vous douleur Ne point naistre en ce monde est ce quelque mal-heur ? La mort, & le sommeil marchant en mesme ronde :

De la mer de nos maus la tempestueuse onde Du dormant, & du mort ne peut alterer l'heur, Le dormant, & le mort n'ont un repos meilleur Sinon quant le sommeil, ou la mort leur redonde :

La vie est celle la qui nous met en tourment, Et la mort du peril nous tire au sauvement, Mais nous la diffamons seulement par envie :

Accusons la saison ou nous n'estions pas nez Des tourments espineus dont nous sommes geinez, Et diray que la mort est pire que la vie.

